રીત: સૌપ્રથમ ચણાનો લોટ લઇ તેમાં એક ચમચો તેલ નાખી બરાબર મિક્સ કરવું. ત્યારબાદ અજમો, મીઠું , ખાવાનો સોડા, હિંગ ને ચપટી મરી પાઉડર નાખી બરાબર ફરી મિક્સ કરવું. થોડું પાણી નાખી લોટ બાંધી લેવો. લોટ બહુ નરમ કે કઠણ ન બની જાય તેની કાળજી રાખવી. પછી લોટને ૧૫ મિનિટ માટે ઢાંકીને રાખવો. નરમ થઈ ગયેલા આ લોટને સપાટ પાટલા પર હળવા હાથે આંકા પડે એ રીતે ગાંઠિયા વણી લેવા. ત્યારબાદ ધીમા તાપે ગેસ પર તળી લેવા. ગાંઠિયા લાલ ન થઈ જાય તેની ખાસ કાળજી રાખવી. હિંગ તેમજ મરી પાઉડર છાંટી ગરમાગરમ સર્વ કરવા.